section_heading: Životopis
paragraph_text: Kompozitor Mijat Božović joj je napisao pjesmu Zelene oči. Ta pjesma je postala veliki hit u tadašnjoj Jugoslaviji. Nedugo nakon toga nastupila je na Ilidžanskom festivalu s pjesmom Ja te pjesmom zovem. Nakon dugogodišnje veze s Muradifom Brkićem udala se za njega, a zatim je krenula i na veliku turneju kao gost Mehe Puzića. 1979. godine Muradif i Hanka osnivaju diskografsku kuću Sarajevo Disk. Milić Vukašinović, koji je snimio album svoje grupe Vatreni poljubac za njihovu diskografsku kuću, napisao je Hanki pjesmu Voljela sam, voljela koja je postala hit, a Hanka je dobila Oskar popularnosti za pjevačicu godine.